CELEX: 32014R0968
Language: mt
Date: 2014-09-12 00:00:00
Title: Regolament ta' Implimentazzjoni tal-Kummissjoni (UE) Nru 968/2014 tat- 12 ta' Settembru 2014 li jemenda r-Regolament ta' Implimentazzjoni (UE) Nru 170/2013 li jistipula miżuri ta' tranżizzjoni fis-settur taz-zokkor minħabba l-adeżjoni tal-Kroazja

13.9.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 272/6
            
         REGOLAMENT TA' IMPLIMENTAZZJONI TAL-KUMMISSJONI (UE) Nru 968/2014
   tat-12 ta' Settembru 2014
   li jemenda r-Regolament ta' Implimentazzjoni (UE) Nru 170/2013 li jistipula miżuri ta' tranżizzjoni fis-settur taz-zokkor minħabba l-adeżjoni tal-Kroazja
   IL-KUMMISSJONI EWROPEA,
   Wara li kkunsidrat it-Trattat tal-Adeżjoni tal-Kroazja,
   Wara li kkunsidrat l-Att tal-Adeżjoni tal-Kroazja (1), u partikolarment l-Artikolu 41 u 16 tiegħu flimkien mal-punt 4 tat-Taqsima 3(a) tal-Anness IV tiegħu,
   Billi:
   
               (1)
            
            
               Ir-Regolament ta' Implimentazzjoni tal-Kummissjoni (UE) Nru 170/2013 (2) li jistipula miżuri ta' tranżizzjoni fis-settur taz-zokkor minħabba l-adeżjoni tal-Kroazja fl-Unjoni. It-Taqsima 2 tal-Kapitolu II ta' dak ir-Regolament tittratta d-determinazzjoni u l-eliminazzjoni ta' kwantitajiet żejda ta' zokkor preżenti fil-Kroazja fid-data tal-adeżjoni tagħha. B'mod partikolari tistabbilixxi skadenzi għad-determinazzjoni tal-kwantitajiet żejda ta' zokkor, għall-eliminazzjoni tagħhom u għall-provi tal-eliminazzjoni li għandhom jingħataw mill-operaturi identifikati fil-Kroazja. Tiffissa wkoll perjodi ta' referenza li għandhom jintużaw għall-kalkolu tal-imposti għall-Kroazja jekk il-kwantitajiet żejda ta' zokkor ma jiġux eliminati.
            
         
               (2)
            
            
               Ir-Regolament ta' Implimentazzjoni tal-Kummissjoni (UE) Nru 50/2014 (3) estenda l-iskadenzi stabbiliti fir-Regolament ta' Implimentazzjoni (UE) Nru 170/2013 sa fejn jikkonċernaw id-determinazzjoni tal-kwantitajiet żejda ta' zokkor minħabba ż-żmien meħtieġ għal analiżi bir-reqqa tat-tagħrif ikkomunikat mill-Kroazja u d-diskussjoni ma' dak l-Istat Membru u sabiex tiġi żgurata l-applikazzjoni korretta tat-Taqsima 2 tal-Kapitolu II tar-Regolament ta' Implimentazzjoni (UE) Nru 170/2013. Fid-dawl ta' informazzjoni ulterjuri pprovduta mill-Kroazja jidher li l-estensjoni tal-iskadenzi magħmula mir-Regolament ta' Implimentazzjoni (UE) Nru 50/2014 mhijiex biżżejjed u li, għalhekk, huwa meħtieġ li dawn l-iskadenzi jiġu estiżi.
            
         
               (3)
            
            
               Għaldaqstant, ir-Regolament ta' Implimentazzjoni (UE) Nru 170/2013 għandu jiġi emendat skont dan.
            
         
               (4)
            
            
               Il-miżuri previsti f'dan ir-Regolament huma konformi mal-opinjoni tal-Kumitat għall-Organizzazzjoni Komuni tas-Swieq Agrikoli,
            
         ADOTTAT DAN IR-REGOLAMENT:
   Artikolu 1
   Ir-Regolament ta' Implimentazzjoni (UE) Nru 170/2013 huwa emendat kif ġej:
   
               (1)
            
            
               Fl-Artikolu 7(1), il-frażi “it-30 ta' Settembru 2014” għandha tinbidel bil-frażi “il-31 ta' Diċembru 2014”;
            
         
               (2)
            
            
               Fl-Artikolu 9(1), il-frażi “it-30 ta' Ġunju 2015” għandha tinbidel bil-frażi “it-30 ta' Settembru 2015”;
            
         
               (3)
            
            
               L-Artikolu 10 huwa emendat kif ġej:
               
                           (a)
                        
                        
                           il-frażi “it-30 ta' Ġunju 2015” għandha tinbidel bil-frażi “it-30 ta' Settembru 2015”;
                        
                     
                           (b)
                        
                        
                           il-frażi “id-29 ta' Frar 2016” għandha tinbidel b'“il-31 ta' Mejju 2016”;
                        
                     
         
               (4)
            
            
               L-Artikolu 11 huwa emendat kif ġej:
               
                           (a)
                        
                        
                           Fil-paragrafu 1, il-frażi “it-30 ta' Settembru 2015” għandha tinbidel bil-frażi “il-31 ta' Diċembru 2015”.
                        
                     
                           (b)
                        
                        
                           Fir-raba' subparagrafu tal-paragrafu 2, il-frażi“it-30 ta' Ġunju 2015” għandha tinbidel bil-frażi “it-30 ta' Settembru 2015”;
                        
                     
         
               (5)
            
            
               L-Artikolu 12 huwa emendat kif ġej:
               
                           (a)
                        
                        
                           Fil-paragrafu 1, il-frażi “il-31 ta' Ottubru 2015” għandha tinbidel bil-frażi “il-31 ta' Jannar 2016”.
                        
                     
                           (b)
                        
                        
                           Il-paragrafu 2 huwa emendat kif ġej:
                           
                                       (i)
                                    
                                    
                                       fl-ewwel subparagrafu il-frażi “it-30 ta' Ġunju 2015” għandha tinbidel bil-frażi “it-30 ta' Settembru 2015”;
                                    
                                 
                                       (ii)
                                    
                                    
                                       fit-tieni subparagrafu, il-frażi “id-29 ta' Frar 2016” għandha tinbidel bil-frażi “il-31 ta' Mejju 2016”;
                                    
                                 
                                       (iii)
                                    
                                    
                                       fit-tielet subparagrafu, il-frażi “il-31 ta' Diċembru 2015” għandha tinbidel bil-frażi “il-31 ta' Marzu 2016”.
                                    
                                 
                     
         Artikolu 2
   Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-12 ta' Settembru 2014.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 112, 24.4.2012, p. 10.
   
      (2)  Ir-Regolament ta' Implimentazzjoni tal-Kummissjoni (UE) Nru 170/2013 tal-25 ta' Frar 2013 li jistipula miżuri ta' tranżizzjoni fis-settur taz-zokkor minħabba l-adeżjoni tal-Kroazja (ĠU L 55, 27.2.2013, p. 1).
   
      (3)  Ir-Regolament ta' Implimentazzjoni tal-Kummissjoni (UE) Nru 50/2014 tal-20 ta' Jannar 2014 li jemenda r-Regolament ta' Implimentazzjoni (UE) Nru 170/2013 li jistipula miżuri ta' tranżizzjoni fis-settur taz-zokkor minħabba l-adeżjoni tal-Kroazja (ĠU L 16, 21.1.2014, p. 11).